Tévenon
Tévenon isch e bolitischi Gmai im Bezirk Jura-Nord vaudois im Kanton Waadt, Schwyz.

Geografi 
Tévenon lyt am Sidhang vum Waadtländer jura iber em Nöieburgersee. D Gmaiflechi umfasst 40,2 % landwirtschaftligi Flechi, 56,5 % Wald, 3,2 % Sidligsflechi un 0,1 % sunschtigi Flechi.

Gschicht 
Tévenon isch zum 1. Juli 2011 entstande dur d Fusion vu dr Gmaine Fontanezier, Romairon, Vaugondry, un Villars-Burquin. Dr Name vu dr Gmai chunnt vum Gwaanname En Tévenon. Fontanezier isch zum erschte Mol gnännt wore anne 1403 as Fontanisy, Romairon anne 1403 as Romeyron, Vaugondry anne 1694 as Vaugondry, Villars-Burquin anne 1403 as Villar (1601 Villars burquin).

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 10,2 % gläge.

Religion 
59,6 % vo dr Yywooner sin evangelisch-reformiert, 15,9 % sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 0,2 %, CVP 2,0 %, FDP 9,2 %, GLP 5,7 %, GP 15,0 %, SP 32,8 %, SVP 25,3 %, Sunschtigi 4 %.

D Burgermaischteri vu Tévenon isch d Ginette Duvoisin (Stand Merz 2014).

Wirtschaft 
D Arbetslosigkait isch anne 2011 bi 2,9 % gläge.

Sproch un Dialäkt 
Bi dr Volkszellig 2000 hän 91,1 % vu dr Yywohner Franzesisch as Hauptsproch aagee, 5,1 % Dytsch, 0,6 % Italienisch un 3,2 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Weblink 

 www.villars-burquin.ch

Fueßnote 

Ort (Kanton Waadt)